section_heading: Povijest
paragraph_text: Moulin Rouge se od početka koristio za plesove i plesne nastupe, prije svega za Cancan i Chahut. Ovdje su nastupale najpoznatije pariške zvijezde svog vremena, između ostalih La Goulue, Yvette Guilbert, Jane Avril, Mistinguett i Le Pétomane. Mnoga od ovih imena postala su svjetski poznata zahvaljujući i plakatu Henri de Toulouse-Lautreca i njegovim kasnijim izdanjima.